fi fi fi fi fi fi fi fi jbo fi jbo es tr fi jbo es tr fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi es fi en id fi fi fi fi fi fi fi fi fi fi fi fi tr ca fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi hu tr ca fi fi nl fi fi fi fi fi fi fi fi fi fi fi sv en
OKTO®-rakennus­tuotteet – teollisuuden sivu­virrasta valmistetut kivi­ainekset
Tie-, katu-, alue- ja vesihuolto­suunnittelu
Ympäristö­vastuu – tavoitteena ilmasto­positiivisuus 2035
Sosiaalinen vastuu – turvallisuus ja hyvin­vointi keskiössä
Yhteiskunta­vastuu – eettisyys ohjaa työtämme
Kolmansien osapuolten tiedotteet Destiaan liittyen
Kunnossapitoa turvallisen ja sujuvan liikenteen puolesta
Olemme kunnossapitopalvelujen moniosaaja. Valttejamme ovat parhaat mahdolliset sää- ja keliennusteet, kokenut ja osaava henkilöstö sekä uudenaikaiset työmenetelmät ja kalusto. Palvelumme kattavat liikenneväylien ja -alueiden talvihoidon sekä sorateiden, siltojen sekä koko liikenneympäristön hoidon ja kunnossapidon.
Oikea-aikaiset ja tehokkaat toimemme luovat edellytykset turvalliselle ja sujuvalle liikennöinnille kaikkina vuorokauden aikoina ympäri vuoden. Meillä on vankkaa käytännön kokemusta talvisäistä ja teiden talvihoidosta, joten osaamme tehdä ennakoivia hoitotoimia jo ennen kuin ongelmallisia olosuhteita syntyy.
Tarjoamme liikenneympäristöjen ja väylien hoidon palveluita pitkäkestoisilla sopimuksilla, joilla varmistetaan jatkuvasti asianmukaiset liikenneolosuhteet kustannustehokkaasti.
Tutustu myös muihin tarjoamiimme kunnossapitopalveluihin:
Haluatko antaa palautetta teiden kunnossapidosta? Palautetta varten maanteiden, kuntien ja kaupunkien osalta on erilliset palautekanavat. Voit tutustua palautekanaviin sekä usein kysyttyihin kysymyksiin kunnossapidosta.
Elinkeino-, liikenne- ja ympäristökeskusten (ELY-keskusten) ja Väyläviraston alueurakat muodostuvat alueellisesti rajatuista kohteista, joissa hoitourakoitsija vastaa alueeseen kuuluvien maanteiden ympärivuotisesta hoidosta. Urakoiden kesto on pääsääntöisesti 5 vuotta.
Alueurakat koostuvat talvihoitotöistä, sorateiden hoidosta ja liikenneympäristön hoitotöistä, kuten viheralueiden, kuivatusjärjestelmän sekä liikennemerkkien ja muiden laitteiden ja rakenteiden hoidosta ja ylläpidosta. Teemme hoitotyöt tilaajien asettamien laatuvaatimusten mukaisesti.
Destian maanteiden hoitourakat Suomen kartalla 1.10.2021 alkaen.
Kuntien ja kaupunkien alueurakat
Kuntien ja kaupunkien alueurakoilla ylläpidetään turvallisen liikennöinnin lisäksi viihtyisää kaupunkiympäristöä, joka tuottaa iloa kaupunkien asukkaille. Kuntien ja kaupunkien alueurakat muodostuvat muun muassa talvihoidosta, puhtaanapidosta, rakenteiden, varusteiden ja kalusteiden sekä leikkipuistojen ja liikunta-alueiden hoidosta sekä istutuksien ja puistoalueiden hoidosta.
Tällä hetkellä meillä on alueurakoita mm. Turussa, Helsingissä, Lahdessa ja Kuopiossa.
Teollisuuden alueurakoissa korostuvat teollisuusalueen turvallisuus sekä teollisuuden vaatima ympärivuorokautinen liikkumisen ja logistiikan sujuminen. Pienetkin katkokset ja onnettomuudet voivat aiheuttaa suuria vahinkoja sekä teollisuusyrityksen henkilöstölle, ympäristölle että tuloksentekokyvylle. Urakoiden sisältö ja vaatimukset vaihtelevat, mutta käsittävät tyypillisesti talvihoitotyöt, puhtaanapitoa ja viheralueiden hoitotöitä. Räätälöimme palvelun joustavasti asiakkaan tarpeiden ja vaatimusten mukaisesti.
Tutustu referenssiimme SSAB:n Raahen teollisuusalueen kunnossapidosta
Toteutamme vuosittain kymmeniä yksityisteiden perusparannuksia, sidomme sorateiden pölyä ja toimitamme kiviaineksia sekä sorateille että rakennuskohteille. Yksityisteiden perusparantamisessa ja kunnossapidossa yhdistyvät oma laaja osaamisemme sekä paikallisten yhteistyöurakoitsijoidemme vahvuudet. Toimimme hankkeissa vastuullisena kokonaistoimittajana ja tuomme mukanamme suunnittelun, rakentamisen, ylläpidon ja projektijohdon ydinosaamisen sekä kustannuksiltaan kilpailukykyiset materiaalitoimitukset.
Kiinnostuitko kunnossapitopalveluistamme? Jätä tarjouspyyntö!
Mitä tarkemmin pystymme ennakoimaan tulevaa säätä ja keliä, sitä paremmin pystymme vaikuttamaan teiden olosuhteisiin ja vähentämään liikenteen vaaratilanteita. Destian ja Ilmatieteen laitoksen yhteinen hälytys- ja sääpalveluja tarjoava Kelikeskus tukee hoito- ja kunnossapitopalveluitamme. Lisäksi Kelikeskus tarjoaa hälytys- ja sääpalveluja kunnille ja kaupungeille, kiinteistöyhtiöille sekä muille sää- tai kelitietoa tarvitseville.
Urakoistamme saa ajankohtaista tietoa niiden omilta tiedostuskanavilta somesta tai urakoiden WhatsApp-tiedotusryhmistä.
Teemme kunnossapitoa paikallisten palveluntuottajien kanssa. Haluaisitko olla uusi alihankkijamme?
Lue lisää, miten pääset alihankkijaksi
Destia on Suomen suurin infra-alan palveluyhtiö ja osa kansainvälistä Colas-konsernia. Suunnittelemme, rakennamme ja kunnossapidämme yhteiskunnan toiminnan kannalta välttämätöntä infrastruktuuria, kuten sähköverkkoja, siltoja, teitä ja ratoja. Kehitämme kaupunkeja, telematiikka- ja valaistusratkaisuja ja tarjoamme monipuolisia palveluja liikenteen ja infraomaisuuden hallintaan.
Neilikkatie 17, PL 206, 01301 Vantaa
Aulapalvelut ovat avoinna ma-pe klo 8–16.
Destian puhelinvaihde palvelee arkisin klo 8-16 numerossa 020 444 11
Sähköpostimme ovat muotoa: etunimi.sukunimi@destia.fi
Palvelukohtaiset yhteystiedot löydät Ota yhteyttä -sivulta.
destia Avautuu uudessa ikkunassa
destiaoy Avautuu uudessa ikkunassa
destia_oy Avautuu uudessa ikkunassa
DestiaOy Avautuu uudessa ikkunassa
DestiaTV Avautuu uudessa ikkunassa